আমরা মনে করি সমাবর্তন করা হয় গ্রাজুয়েটের জন্যে, আসলে সেটা কিন্তু সত্যি নয়। একটি সমাবর্তন যেটুকু ছাত্রছাত্রীদের জন্য ঠিক ততটুকু কিংবা তার চাইতে বেশি তাদের বাবা মা এবং অভিভাবকদের জন্যে। পৃথিবীর সব জায়গায় সমাবর্তনের বড় উৎসবটি করে গ্রাজুয়েটদের অভিভাবকেরা। কিন্তু আমাদের দেশে আমরা সমাবর্তন উৎসবে ছেলেমেয়েদের বাবা-মা’দের সমাবর্তন প্যান্ডেলে ঢুকতে পর্যন্ত দিই না। যদি আমরা গ্রাজুয়েটদের সাথে সাথে তাঁদের বাবা-মা’দের এই আনন্দ অনুষ্ঠানে যোগ দিতে দিতাম, সেটি কি চমৎকার একটি ব্যাপার হতো!